আচ্ছা, গত বছর ভাইরাল হওয়া ছবিটার কথা খেয়াল আছে? রক্ত নদীর উপর দিয়ে দিব্যি দাঁড়িয়ে আছে ফুটফুটে একটা বাচ্চা মেয়ে। বেশ বিতর্কের সৃষ্টি হয়েছিল ছবিটা নিয়ে। শুধু স্থানীয় সংবাদ মাধ্যমেই নয়, আন্তর্জাতিক মাধ্যমেও। বলা হচ্ছিল বিবেক বর্জিত ফটোশপের কথাও। কিন্তু ছবিটি ফটোশপ ছিল না তা ছবিটির ফটোগ্রাফার নাসিফ ইমতিয়াজ নিজেই প্রমাণ দিয়েছিলেন। ছবিটি তোলা হয়েছিল নারায়ণগঞ্জে। বাজে 'ড্রেনেজ সিস্টেমে'র কারণে রক্তের নদী সৃষ্টি নিয়ে সচেতনতা তৈরি করতে আর কুরবানির জন্য সুস্থ পরিবেশ নিশ্চিত করাই ছিল তাঁর ছবিটার উদ্দেশ্য।